Document ID: 32006R1749

KOMISSION ASETUS (EY) N:o 1749/2006,
annettu 27 päivänä marraskuuta 2006,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (1) ja erityisesti sen 33 artiklan 12 kohdan,
sekä katsoo seuraavaa:
(1)
Naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetussa komission asetuksessa (EY) N:o 1445/95 (2) täsmennetään naudanliha-alan tuonti- ja vientitodistusjärjestelmän toimintaedellytykset.
(2)
Naudanliha-alan vientitukien tasoa on vähennetty useita kertoja vuoden 2005 alusta alkaen. Tuen ennakkovahvistuksen sisältäviin vientitodistuksiin liittyvän vakuuden tasoa ei kuitenkaan ole mukautettu vastaamaan tätä uutta tilannetta. Kyseisten vähennysten huomioon ottamiseksi näyttää olevan tarpeen mukauttaa mainitun vakuuden tasoja ja säilyttää vakuuden ja tuen tason suhde vastaavanlaisena kuin se oli ennen tukien vähentämistä.
(3)
Vienti on vähentynyt naudanliha-alalla jatkuvasti 2000-luvun alusta alkaen. Hallinnon yksinkertaistamisen ja tehokkuuden vuoksi tässä tilanteessa näyttää olevan aiheellista tarkistaa myös niiden vientitodistusten myöntämistä koskevat yksityiskohtaiset säännöt, joita ei ole tarkoitus myöntää välittömästi. Tässä yhteydessä olisi rajoitettava myös jäsenvaltioiden toimesta tapahtuvaa vientitodistushakemusten ilmoittamista komissiolle yhteen ilmoituskertaan viikossa. Lisäksi määrää, jolle vientitodistuksia voidaan toimijoiden pyynnöstä myöntää välittömästi, on suotavaa lisätä 22 tonnista 25 tonniin.
(4)
Komission asetuksessa (EY) N:o 1741/2006 (3) vahvistetaan tullivarastointimenettelyyn ennen vientiä asetettujen täysikasvuisten urospuolisten nautaeläinten luuttomaksi leikatun lihan vientiin myönnettävän erityistuen edellytykset. Jotta mainittu järjestelmä toimisi moitteettomasti, olisi säädettävä, että välittömästi myönnettäviä todistuksia, joiden voimassaolo on rajoitettu viiteen päivään, ei voida hyväksyä asetuksessa (EY) N:o 1741/2006 säädettyyn tullivarastointimenettelyyn ennen vientiä.
(5)
Samoista syistä olisi säädettävä myös, että maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (4) 18 artiklan 3 kohdassa säädettyä vientituen vähennystä ei sovelleta kyseiseen menettelyyn asetettuihin tuotteisiin, jos lihan määräpaikka on muu kuin vientitodistuksessa alun perin ilmoitettu määräpaikka.
(6)
Sen vuoksi asetusta (EY) N:o 1445/95 olisi muutettava.
(7)
Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1445/95 seuraavasti:
1)
Muutetaan 9 artiklan 1 kohta seuraavasti:
a)
korvataan a alakohdassa ilmaisu ”44 ecua” ilmaisulla ”26 euroa”;
b)
korvataan b alakohdassa ilmaisu ”29 ecua” ilmaisulla ”15 euroa”;
c)
korvataan c alakohdassa ilmaisu ”16 ecua” ilmaisulla ”9 euroa”.
2)
Muutetaan 10 artikla seuraavasti:
a)
Korvataan 1 kohta seuraavasti:
”1. Asetuksen 8 artiklan 1 kohdassa tarkoitettuja tuen ennakkovahvistuksen sisältäviä vientitodistushakemuksia voidaan jättää toimivaltaisille viranomaisille viikoittain maanantaista perjantaihin.
Vientitodistukset myönnetään hakemuksen jättöpäivää seuraavan viikon keskiviikkona, jos komissio ei ole toteuttanut yhtään 2 tai 2 a kohdassa tarkoitettua erityistoimenpidettä siihen mennessä.
Asetuksen (EY) N:o 1291/2000 16 artiklan mukaiset todistushakemukset myönnetään kuitenkin välittömästi.
Poiketen siitä, mitä toisessa alakohdassa säädetään, komissio voi asetuksen (EY) N:o 1254/1999 43 artiklan 2 kohdassa säädettyä menettelyä noudattaen vahvistaa vientitodistusten myöntämispäiväksi muun päivän kuin keskiviikon, jos todistuksia ei voida myöntää kyseisenä päivänä.”
b)
Korvataan 5 kohta seuraavasti:
”5. Poiketen siitä, mitä 1 kohdassa säädetään, CN-koodeihin 0201 ja 0202 kuuluvia tuotteita koskevat todistukset myönnetään välittömästi, jos tuotteiden määrä on enintään 25 tonnia. Poiketen siitä, mitä 8 artiklassa säädetään, tässä tapauksessa todistusten voimassaoloaika on rajoitettu viiteen työpäivään niiden asetuksen (EY) N:o 1291/2000 23 artiklan 2 kohdassa tarkoitetusta tosiasiallisesta antopäivästä, ja hakemusten ja todistusten kohdassa 20 on oltava vähintään yksi tämän asetuksen liitteessä III a olevista maininnoista.”
3)
Lisätään 11 artiklaan 2 kohta seuraavasti:
”2. Komission asetuksen (EY) N:o 800/1999 (5) 18 artiklan 3 kohdan b alakohdan toisen luetelmakohdan säännöksiä ei sovelleta komission asetuksessa (ETY) N:o 3846/87 (6) vahvistetun maataloustuotteiden vientitukinimikkeistön CN-koodeihin 0201 30 00 91 00 ja 0201 30 00 91 20 kuuluville tuotteille myönnettyihin erityisvientitukiin, jos kyseiset tuotteet on asetettu komission asetuksen (EY) N:o 1741/2006 (7) 4 artiklan mukaiseen tullivarastointimenettelyyn.
4)
Poistetaan 13 artiklan 1 kohdan ensimmäisestä luetelmakohdasta ilmaisu ”ja torstaina”.
5)
Lisätään tämän asetuksen liite liitteeksi III a.
6)
Muutetaan liite IV seuraavasti:
a)
korvataan teksti ”Vastaanottaja: PO VI/D/2; faksi: (32-2) 296 60 27” seuraavalla tekstillä:
”Vastaanottaja: PO AGRI/D/2; faksi: (32-2) 292 17 22; sähköpostiosoite: AGRI-EXP-BOVINE@ec.europa.eu”;
b)
poistetaan A osasta ilmaisu ”ja torstaina”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä marraskuuta 2006.

Labels: 3
17